Səkkizinci hiss (teleserial, 2015)

Səkkizinci Hiss () — Uaçouiskilər və Maykl Straçnski tərəfindən Netflix üçün yaradılmış Amerikan elmi fantastika veb teleserialıdır. İstehsalçı şirkətlər Uaçouiskinin Anarchos Productions, Straçnskinin Studio JMS eləcə də Georgeville Television və Unpronounceable Productions şirkətlərini serialın çəkilişlərinə cəlb etdilər.

Serialın birinci mövsümündə Aml Ameen, Doona Bae, Ceymi Klayton, Tina Desai, Tuppense Middleton, Maks Riemelt, Migel Anqel Silvestre və Brayn Smit kimi beynəlxalq aktyorlər iştirak edirlər və onların hər biri dünyanın ayrı ölkələrində yaşayan insanlardır. Lakin bir gün onlar psixi və emosianal mənada bir-birilərinə bağlı "sensate" olurlar. Rollarda həmçinin Frima Egiman, Terrens menn, Anupam Xer, Naveen Endrüs və Darri Hanna da çəkiliblər. İkinci mövsümdə Topi Onumere Ameen ilə dəyişdirilib. Serialın məqsədi siyasət, şəxsiyyət, seksuallıq, cins və din kimi mövzuları araşdırmaqdır. Hansı ki, digər bir çox elmi fantastika seriallarında yaradıcılar bu məsələlərə çox da diqqət yetirmirlər.

Səkkizinci Hiss-in birinci mövsümünün hər bir seriası Uaçouiskilər və Straçnski tərəfindən yazılıb. İkinci mövsümdə Lili Uaçouiski serialı tərk etdi. Buna görə də ssenarini Lana Uaçouiski və Straçnski yazdı. İkinci mövsümün bir çox serialarının rejissorluğunu Lana Uaçouiski etdi. Lilinin serialı tərk etməsi bacıların karyerasında birlikdə yazıb və ya çəkmədikləri ilk iş oldu. Serialın çəkilişləri dünyanın müxtəlif ölkələrində baş tutub.

12 seriadan ibarət olan birinci mövsüm 5 iyun 2015-ci ildə Netflixdə yayımlandı və tənqitçilərdən müsbət rəylər aldı. LGBT obrazlarına görə diqqətə layiq görülən serial "Ən yaxşı dram serialı" nominasiyasında qalib olaraq GLAAD Media Mükafatını qazandı. Həmçinin Guild Mükafatı tərəfindən fərqli ərazilərdə çəkilişlərə görə tərif alan serial "Ən yaxşı original əsas musiqi" kateqoriyasında Primetime EmmyMükafatına namizədliyi irəli sürüldü.

Netflix ikinci mövsümün birinci seriasını 23 dekabr 2016-cı ildə Kristmas günündə yayımladı; geridə qalan 10 serianı isə 5 may 2017-ci ildə yayımladı. Mövsüm müsbət rəylər almaqla yanaşı həmçinin "Ən yaxşı sinematoqradiya" kateqoriyasında Primetime Emmy Mükafatına namizəd seçildi. 1 iyun 2017-ci ildə aktyor heyəti ilə üçüncü mövsüm üçün danışıqlara baxmayaraq Netflix serialın ləğv edildiyini bildirdi. Lakin 29 iyun 2017-ci ildə güclü fanat dəstəklərinə görə 2 saatliq mövsüm finalı seriasının 2018-ci ildə yayımlanacağı bildirildi.
Rollarda
Səkkiz əsas hissiyatçı
 Aml Ameen (1-ci mövsüm) / Toby Onumer (2-ci mövsüm) - Kafeus "Van Damn" Onyanqo, Nayrobidə yaşayan minik avtobus sürücüsüdür. QİÇS-dən əziyyət çəkən anasının müalicəsi üçün çalışır. Van Damnın filmlərini izləməyi sevir. Küçə quldurlarına qarşı cürət edərək onlara qarşı çıxdığına görə insanlar tərəfindən Van Damn ləqəbi verilib.
 Doona Bae - Sun Bak, Seulun böyük biznesmeninin qızıdır və həmçinin kikboksçudur.
 Ceymi Klayton - Nomi Marks, qız sevgilisi ilə San Fransiskoda yaşayan trans qadın və hakerdir.name="Claytoncast">
 Tina Desai - Kala Dandekar, Mumbayda yaşayan və universitet təhsili olan əczaçıdır. İşlədiyi yerin sahibinin oğlu ilə nişanlı olsa da, onu sevmir.
 Tuppens Middlton - Rali Ble, Londonda yaşayan və faciəvi keçmişindən qaçmağa çalışan islandiyalı.name="irishnews">
 Maks Riemelt - Uolfqanq Boqdanou, Berlində yaşayan və seyf hakkeri olan eləcə də atasının səhvlərini təkrarlamamağa çalışan  çilingir.
 Miquel Angel Silvestre - Lito Rodriquez, kişi sevgilisi Hernando ilə Nyu Meksikada yaşayan ispaniyalı aktyor.
 Brayan Smit - Uill Qorski, a Çikaqoda yaşayan və uşaqlıqda yaşadığı  tramadan əziyyət çəkən polis.

 Digərləri 
 Frima Aqieman - Amanita "Neets" Kaplan, Nominin sevgilisidir. Daha sonra digər hissiyatçılar ilə birləşir.
 Terrens Mann - Milton Beili "Fısıldayan" Brandt, BPO-da çalışan və öz adamlarına arxa çerirən hissiyatçı. Məqsədi digərlərini tapmaq və onların qabiliyyətini yox etməkdir. O həmçinin Dr. Matheson və ya Qibbons kimi bir çox saxta adlardan istifadə edir.
 Anupam Xer - Sanyam Dandekar, Kalanın atası. O həmçinin restoran sahibidir.name="indianexpress">
 Naveen Endrü - Conas Maliki, Digər hissiyatçılara yaxından kömək edən və başqa klasterdən olan hissiyatçı.
 Daril Hanna - Ancelika "Ancel" Turinq, yeni hissiyatçılara "ana" kimi olan və Conasın klasterindən olan hissiyatçı.

Xarici Keçidlər





İstinadlar

Kateqoriya:ABŞ teleserialları
Kateqoriya:2015-ci ilin teleserialları
Kateqoriya:Elmi fantastika teleserialları
Kateqoriya:Netflix orijinal proqramları
Kateqoriya:İngilis dilində teleseriallar
Kateqoriya:LGBT mövzulu teleseriallar